‎Ultima dată, în serialul despre istoria ‎civilizației umane, demn de un premiu,
‎v-am arătat cum strămoșii noștri ‎au avut o trezire spirituală bruscă,
‎ca mătușa mea Carol.
‎Precum Carol, au găsit câțiva guru ‎fascinanți pe care să-i urmeze.
‎Dar, spre deosebire de ea, ‎nu și-au părăsit soțul
‎ca să trăiască cu ei într-o fermă ‎din Țara Galilor, cu încă opt femei,
‎într-o situație ‎despre care nu mai pot comenta,
‎fiindcă e anchetată în prezent ‎de poliția din nordul Țării Galilor.
‎Lumea noastră s-a schimbat definitiv
‎datorită mesajelor religioase ‎de toleranță și de iertare,
‎care au inspirat umanitatea ‎să se lupte în neștire sute de ani.
‎Dar lumea avea să-și dezvolte mintea
‎ca apoi să și-o distrugă ‎în urma unei chemări și mai înalte.
‎Umanitatea avea să fie supusă ‎unei renașteri,
‎prin perioada Renașterii,
‎aici, pe aceeași planetă ‎pe care trăim și acum.
‎O rocă spațială strălucitoare, ‎cunoscută sub numele de Pământ.
‎PHILOMENA CUNK: DESPRE PĂMÂNT
‎EPISODUL TREI ‎RENAȘTEREA NU VA FI TELEVIZATĂ
‎E anul 1440. ‎Nu acum, pe atunci, în 1440.
‎Și o nouă invenție urmează ‎să deschidă calea unor noi posibilități.
‎Cu secole în urmă, ‎chinezii au inventat tiparul.
‎Europenii au ignorat asta până când ‎presa de tipar a fost inventată iar
‎de către un german numit ‎Johann „Steve” Gutenberg.
‎Presa lui Gutenberg a fost prima ‎din istorie, cu excepția istoriei chineze.
‎Presa de tipar a produs schimbări majore?
‎Dacă Gutenberg n-ar fi inventat tiparul,
‎prin intermediul căruia ideile ‎puteau fi comunicate în toată lumea,
‎cultura noastră ‎nu ar fi fost la fel de dezvoltată.
‎Așadar, în multe feluri, ‎a construit lumea modernă.
‎Vi se pare că e o schimbare majoră?
‎Prima carte tipărită cu presa ‎lui Gutenberg a fost Biblia.
‎Nu a răspândit ‎numai Cuvântul lui Dumnezeu,
‎ci și pe al savanților, al filozofilor ‎și, într-un final, pe-al lui Dan Brown.
‎CODUL LUI DA VINCI
‎Durează să scrii cărți noi. ‎Pentru a putea folosi presele,
‎oamenii s-au întors în timp ‎ca să readucă la viață teme antice.
‎Astfel, filozofia Greciei Antice
‎a revenit la modă și i-a uluit pe toți.
‎Pe atunci, viața oamenilor era tristă ‎și mohorâtă ca unchiul meu Martin.
‎Singurele lor pasiuni erau munca ‎istovitoare, moartea în urma ciumei
‎sau tortura.
‎În concepția lor, ‎viața nu însemna nimic mai mult.
‎Pentru ei, expunerea la filozofia Greciei ‎Antice nu a fost plictisitoare ca acum,
‎ci o experiență de dezvoltare a minții, ‎care a schimbat felul în care se văd.
‎Ca atunci când amicul Paul ‎a mâncat cinci brioșe cu ketamină
‎și a crezut că poate comunica ‎prin telepatie cu animalele de la TV.
‎Paul a fost internat ‎pentru propria siguranță,
‎dar strămoșii noștri ‎au decis să schimbe lumea.
‎Aceasta e Florența.
‎Italienii îi spun Firenze ‎ca să nu o mai găsească turiștii.
‎Dar sigur e Florența, am verificat ‎de două ori cu o hartă britanică.
‎Deși Florența pare o adunătură ‎fără sens în prezent,
‎în secolul al XV-lea era epicentrul
‎unui fenomen artistic și cultural ‎fără precedent.
‎Ce era Re-nașterea?
‎Un soi de ciorbă reîncălzită ‎din secolul al XVI-lea?
‎Renașterea provine ‎din termenul francez „renaissance”.
‎„Naissance” înseamnă naștere. ‎A fost văzută ca o renaștere.
‎Nu e un tip de condiment.
‎Nu, din câte știu.
‎Ce sosuri foloseau pe atunci?
‎E domeniul istoriei culinare.
‎Nu cunosc foarte bine istoria sosurilor.
‎Deci nu sunteți specialistul în sosuri?
‎Nu în mod special.
‎Va trebui să regândim tot interviul.
‎În timpul Renașterii,
‎în Florența au apărut artiști ‎care, pentru prima oară în istorie,
‎erau destul de competenți ‎ca să creeze picturi care merită privite.
‎Unul dintre cei mai competenți pictori ‎era Botticelli.
‎Ce pictură avem aici?
‎E ‎Nașterea lui Venus, ‎de Alessandro Botticelli.
‎E una dintre marile picturi ‎ale Renașterii.
‎Știm dacă nașterea lui Venus ‎a arătat cu adevărat ca aici?
‎Ilustrează o figură mitică, ‎așa că e o reprezentare metaforică.
‎E ideea unei zeițe
‎care nu se naște neapărat, ‎ci își face apariția.
‎Are gâtul foarte lung.
‎Era pe jumătate girafă ‎sau nu știa el să picteze gâturi?
‎Gâtul ei…
‎Gâtul alungit era un simbol al frumuseții.
‎Am văzut o greșeală. ‎Priviți! El suflă și îi flutură părul.
‎Priviți copacii din dreapta! ‎Nu se mișcă. Nu bate vântul.
‎Cred că oamenii ăștia au fost adăugați ‎în Photoshop. E un fals.
‎Alți artiști importanți ‎au făcut picturi 3D sau sculpturi.
‎Cel mai faimos exemplu ‎este acest bărbat gol-pușcă,
‎cunoscut drept ‎„David al lui Michelangelo”.
‎Dacă reușiți să priviți ‎dincolo de biluțele lui din marmură,
‎veți observa o multitudine de detalii
‎pe restul corpului lui Michelangelo.
‎Are pupile în ochi, ca o jucărie Furby.
‎Mușchii săi sunt foarte detaliați. ‎Priviți-i pătrățelele!
‎E dovada ‎că sălile de sport sunt o porcărie.
‎Nu aveau săli de sport pe atunci ‎și uitați ce tonifiat e!
‎Apoi, avem venele atât de veridice ‎de pe mâini,
‎care transportă sânge de statuie ‎în degete.
‎În ciuda atenției asupra detaliilor,
‎dacă ne uităm rapid în partea de spate, ‎observăm că nu are anus.
‎E o omisiune năucitoare.
‎Poate că sculptorul s-a rușinat,
‎modelul a trebuit să plece mai devreme ‎sau chiar nu avea anus.
‎Nu se știe.
‎Maestrul incontestabil al Renașterii
‎era un om numit Leonardo da Vinci.
‎Acesta este ‎Omul Vitruvian.
‎Leonardo a făcut acest desen ‎în jurul anului 1490.
‎Pentru ce e?
‎Care e scopul său?
‎Scopul său era să-l învețe pe Leonardo
‎să schițeze proporțiile corpului uman.
‎Să ne înțelegem… ‎Și tu îi vezi jucăria? Nu mi-o imaginez.
‎Există și o versiune cu chiloți?
‎Nu!
‎I s-a părut acceptabil? ‎E puțin cam nepoliticos.
‎Nu, nu este.
‎Ilustrează frumusețea corpului uman.
‎Uită-te la sculă! ‎Nu poți spune că e frumoasă.
‎Uită-te la ea!
‎Leonardo a umplut caiete întregi ‎cu schițe ale invențiilor
‎care erau cu mult înaintea vremii lor.
‎Ce-i asta?
‎E un aparat de zbor. ‎Seamănă cu elicopterul.
‎Nu arată prea convingător.
‎Amicul meu Paul a inventat o bandă ‎de alergat pentru șarpele logodnicei lui.
‎Schițele pe care le-a făcut ‎erau mult mai convingătoare decât asta.
‎Luase ciuperci halucinogene.
‎Prototipul i-a smuls capul șarpelui.
‎Da…
‎N-am mai fost la o petrecere aniversară ‎cu un sfârșit mai tragic.
‎Invențiile lui erau importante.
‎Dar Da Vinci e cunoscut în prezent ‎pentru picturile sale.
‎Aceasta e Mona Lisa, o pictură reală ‎care există în lume și pe peretele ăsta.
‎Caracterul enigmatic al Mona Lisei ‎îi atrage pe oameni.
‎La fel ca toate femeile, ‎nu-ți dai seama ce-i trece prin minte.
‎E de ajuns să o privești ‎ca să ai o mulțime de întrebări.
‎Cine e? De ce zâmbește?
‎Ține un balon între genunchi? ‎Dacă da, ce culoare are?
‎Are un iubit? Cum se numește?
‎Ce se află între genunchii lui ‎și cum putem afla?
‎Răspunsul e: nu putem.
‎De aceea, oamenii revin în fiecare an
‎ca să o privească și să se întrebe.
‎Apoi, nu se mai întreabă și merg acasă.
‎Pe lângă aspectul plăcut,
‎opera lui Da Vinci a demonstrat măiestria
‎tehnicilor inovatoare ale vremii. ‎Așa scrie aici.
‎Înainte de Renaștere,
‎picturile altor oameni ‎erau într-un fel de 2D deformat.
‎Asta, fiindcă artiștii ‎nu aveau simțul perspectivei.
‎Așa și amicul meu Paul, ‎care a pocnit un ospătar în restaurant,
‎fiindcă i-a scăpat pe jos tarta Banaramel.
‎Priviți pictura aceasta din secolul ‎al XIV-lea cu Iisus la petrecerea cu ceai!
‎Dimensiunile sunt greșite. ‎Camera e înghesuită,
‎pare că totul se desfășoară ‎în capacul unei cutii de carton.
‎Iisus e ‎de două ori mai mare decât ceilalți.
‎Parcă ia cina cu niște școlari.
‎Nu e o priveliște plăcută.
‎Ce sunt astea? Boluri sau scoici?
‎Sunt lucrate jalnic. Mai mare rușinea.
‎N-are ce căuta în muzeu.
‎Dar varianta lui Da Vinci ‎e cu totul altceva.
‎Perspectiva era punctul lui dat dracu'.
‎Uitați-vă la unghiurile pereților ‎din ‎Cina cea de taină‎ și la masă!
‎Simți că poți să te strecori în ea ‎și să-l trădezi chiar tu pe Iisus.
‎Perspectiva a reprezentat ‎un pas uriaș înainte pentru arta umană,
‎alături de lansarea jocului video ‎Crash Bandicoot, ‎câteva secole mai apoi.
‎E clar că Renașterea ‎a însemnat enorm pentru civilizație.
‎Experții trebuie să decidă ‎cât de importantă a fost.
‎Care a fost mai importantă ‎din punct de vedere cultural:
‎Renașterea sau melodia ‎Single Ladies‎ a lui Beyoncé?
‎Ambele sunt specifice unei perioade.
‎O plac mult pe Beyoncé,
‎dar Renașterea a încercat ‎să reformeze întreaga cultură.
‎Nu cred că acesta e scopul lui Beyoncé.
‎Opera unor bărbați heterosexuali, albi, ‎o anulează complet pe a lui Beyoncé?
‎Asta vreți să spuneți, în fața camerelor?
‎Deși Renașterea le-a extins gândirea,
‎fără astfel de emisiuni care să-i educe,
‎oamenii erau încă ignoranți ‎cu privire la planeta pe care trăiau.
‎Întreabă un țăran medieval unde e ‎America și te alegi cu o privire pierdută!
‎Sau mai rău, cu ciumă.
‎Pentru ei, harta lumii arăta astfel.
‎O grămadă derutantă cu țările ‎pe care le-au descoperit până atunci,
‎îngrămădite la un loc, ‎iar America lipsea cu desăvârșire.
‎Dar un om a schimbat totul:
‎marinarul și detectivul italian ‎Cristofor Columb.
‎Columb a crezut că, ‎dacă va naviga în afara marginii hărții,
‎va reapărea pe partea cealaltă ca Pac-Man.
‎Putea fi o scurtătură către India ‎și ar fi scăpat de fantome.
‎A fost un risc uriaș.
‎Dacă Columb avea dreptate, ‎devenea milionar.
‎Dacă se înșela, devenea bătaia ‎de joc a tuturor, după ce murea.
‎Putea face față, așa că a pornit la drum.
‎Columb nu a găsit India,
‎dar nava lui a dat în cele din urmă ‎peste Lumea Nouă:
‎planeta Pământ partea a doua, ‎adică America.
‎La scurt timp, ‎i-au călcat și alții pe urme.
‎Aici este Plymouth.
‎În 1620, s-au adunat aici câțiva pelerini ‎care-și doreau o viață mai bună.
‎Nu e surprinzător. ‎Cum spuneam, aici e Plymouth.
‎Pelerinii au sărit în vehiculul acvatic, ‎sau barcă, nava spațială Mayflower
‎și au navigat curajoși de-a lungul ‎acestei schițe a Oceanului Atlantic
‎ca să ajungă în partea opusă, ‎tot în Plymouth.
‎Cred că s-au simțit îngrozitor.
‎Din fericire, acest Plymouth ‎nu era cel din care tocmai plecaseră.
‎La început, viața în Lumea Nouă ‎era dificilă pentru coloniștii europeni.
‎Din fericire, niște amerindieni ‎i-au învățat cum să cultive porumb
‎și unde să pescuiască.
‎Drept mulțumire, coloniștii ‎le-au transmis amerindienilor
‎variolă.
‎Coloniștii n-au uitat ajutorul ‎acordat de amerindieni,
‎deși l-au ignorat ‎când i-au masacrat peste câțiva ani.
‎În timp ce Lumea Noua trecea ‎prin schimbări majore,
‎urma să apară o descoperire ‎controversată în lumea veche.
‎E începutul anilor 1600 ‎și acest savant îmbrăcat caraghios
‎e pe cale să schimbe definitiv ‎modul în care se percepe umanitatea.
‎Numele lui e Galileo,
‎printre puținele personalități din istorie ‎devenite atât de faimoase,
‎încât sunt cunoscute după un singur nume.
‎Precum Churchill, Pepsi sau Garfield.
‎Numele complet al lui Galileo ‎era Galileo Figaro Magnifico, nu?
‎Nu sunt sigur că e corect. Nu știu.
‎Așa apare în „Dominican Rhapsody”.
‎Vă referiți la „Bohemian Rhapsody”?
‎Atunci, cum se numea?
‎Numele său era Galileo Galilei.
‎- Galileo Galilei? ‎- Da.
‎E ca și cum eu m-aș numi ‎Philomena Philomenie.
‎Îmi place cum sună.
‎Galileo a inventat un telescop ‎atât de puternic,
‎încât vedea cum se dezbracă oamenii ‎pe Soare.
‎Drăcia naibii! Face totul să pară uriaș!
‎V-ați uitat prin el? E uimitor.
‎Cum ai reușit? ‎Ești adevăratul Galileo sau un actor?
‎Cel adevărat era ocupat?
‎Datorită cunoștințelor sale ‎astronomice, Galileo
‎a făcut o descoperire atât de șocantă, ‎încât l-a dat pe spate și pe papă.
‎Conform Vechiului Testament, ‎Soarele se învârte în jurul Pământului,
‎nu invers.
‎Potrivit Bisericii, ‎Galileo spunea că Biblia minte.
‎În loc să facă scandal,
‎au procedat ca niște adevărați creștini. ‎L-au acuzat de erezie
‎și l-au declarat vinovat ‎într-un proces viciat, de ochii lumii.
‎Galileo a fost condamnat să-și petreacă ‎restul zilelor în arest la domiciliu,
‎pe o planetă ‎în jurul căreia se învârte Soarele.
‎Biserica zicea că Soarele ‎se învârte în jurul Pământului,
‎iar Galileo spunea ‎că Pământul se învârte în jurul Soarelui.
‎Cu cine ținem?
‎Cu siguranță, ținem cu Galileo,
‎la fel și Biserica, în prezent.
‎Oare ambii aveau dreptate? Soarele și ‎Pământul se învârt unul în jurul altuia?
‎Toată lumea ar fi mulțumită. ‎Poate să rămână așa?
‎Dacă ar fi inventat ‎un aparat pentru nemurire
‎în loc de un telescop inutil,
‎Galileo ar fi apucat ‎să-și vadă ideile acceptate.
‎Din păcate, nu era atât de deștept.
‎Precum știința, lumea filozofiei ‎era și ea în expansiune,
‎datorită marilor gânditori, ‎precum acest bărbat.
‎Cine era Jim Des Cartes?
‎Nu știu cine e Jim Descartes,
‎dar știu că René Descartes ‎e considerat adesea
‎fondatorul filozofiei moderne.
‎Ce voia să spună prin „Cuget, deci exist”?
‎Descartes voia să spună
‎că autoconștientizarea,
‎conștiința de sine,
‎este trăsătura definitorie ‎a identității umane.
‎Stai puțin! Dacă cuget, deci exist, ‎cum rămâne cu ceilalți oameni?
‎Ei cugetă, deci există?
‎Cum îmi dau seama ‎dacă cugetă, deci există?
‎Sau cred doar că ei cugetă, deci există,
‎dar nu sunt reali ‎și sunt singura care cugetă, deci există.
‎Cugetați, deci existați acum?
‎Nu aș vrea să spun
‎că existența mea depinde ‎de gândurile mele,
‎dar asta nu e ceea ce pretinde Descartes.
‎E posibil să crezi că ești altcineva?
‎Dacă m-aș gândi intens ‎că sunt Eddie Murphy,
‎aș putea să mă transform în el?
‎Dacă m-aș transforma în el, ‎el s-ar transforma în mine
‎sau ar dispărea?
‎Des Cartes a abordat vreodată subiectul?
‎Nu. Nu e un subiect pe care îl abordează ‎Descartes, din câte știu.
‎De ce nu?
‎Descartes a inspirat o mișcare ‎intelectuală cunoscută ca „iluminism”,
‎în timpul căreia elitiștii metrosexuali ‎au publicat eseuri
‎care au extins orizonturile umanității ‎într-un mod rămas neegalat
‎până în 1989, când s-a lansat imnul ‎techno belgian‎ Pump Up The Jam.
‎Clipul are la bază un tratat ‎de 72 de pagini de William Goldman,
‎scenaristul laureat cu Oscar ‎pentru ‎Toții oamenii președintelui.
‎Technotronic și-a creat numele ‎prin combinarea cuvântului „techno”,
‎adică un gen de muzică dance, ‎cu „tronic”, care înseamnă „tronic”.
‎Lansarea pe vinil a ‎Pump Up The Jam ‎includea un cal gratuit.
‎La ora 19:16, pe 28 decembrie 1879, ‎podul Tay din Dundee s-a prăbușit
‎în timp ce un tren trecea peste el. ‎Au murit 60 de pasageri.
‎Bărbatul prins în această pictură
‎e filozoful iluminist ‎Jean-Jacques Rousseau,
‎un nume atât de franțuzesc, încât ‎s-ar fi putut numi și Pierre Baguette,
‎dar n-a fost să fie. ‎De asta nici nu i-am zis așa.
‎Rousseau a scris: „Omul s-a născut ‎liber, dar pretutindeni este în lanțuri.”
‎Visa la o nouă societate în care oamenii ‎erau stăpânii propriului destin.
‎Era același vis care-i atrăgea ‎pe coloniști către Lumea Nouă în masă…
‎și în bărci.
‎După ce au ajuns în America ‎ca să muncească cinstit din greu,
‎mulți dintre coloniști ‎și-au dat seama că le e lene,
‎așa că au furat oameni din Africa ‎și i-au pus să muncească în locul lor.
‎Probabil credeți că aceștia erau oamenii ‎la care se referea Rousseau,
‎când a spus că umanitatea trebuie ‎să se elibereze din lanțuri.
‎Dar nu erau.
‎Ca mulți umaniști, ‎a găsit o portiță de scăpare inteligentă.
‎Nu considera sclavii oameni, ‎așa că-l durea în cot.
‎Norocul a făcut ca, în perioada asta,
‎coloniștii să devină interesați ‎de libertate.
‎Ghinionul a făcut
‎ca ei să nu fie interesați de libertatea ‎sclavilor, ci de propria libertate.
‎Coloniile britanice erau conduse ‎de Regele George al-III-lea.
‎Relația dintre vechea Anglie ‎și Lumea Nouă devenea tot mai rece.
‎Ce a provocat tensiunile ‎dintre britanici și americani?
‎A fost fiindcă voi spuneți „fursecuri”, ‎și noi, „biscuiți”,
‎și voi spuneți „trotuar”, ‎și noi, „promenadă”?
‎Într-o relație, lucrurile minore ‎încep să te deranjeze după un timp.
‎A fost mai rău de atât. Marea Britanie ‎a decis să impoziteze coloniile,
‎ceea ce nu se întâmplase niciodată.
‎S-au certat din cauza banilor, pe scurt.
‎E ca situația dintre mine ‎și fostul meu, Sean.
‎Când luam mâncare acasă ‎sau la pachet, cum spuneți voi,
‎uneori, insista să împărțim nota
‎și voia să cumpere chifteluțe indiene ‎cu ceapă, pe care știe că le urăsc.
‎Îi mirosea gura din cauza lor.
‎Trebuia să plătesc jumătate din ele.
‎Nu mi se pare corect. Vi se pare?
‎Dacă prezinți situația așa, nu.
‎Nu. Și asta o spune o profesoară, Sean.
‎În sfârșit, în Boston, în 1773,
‎un grup de coloniști ‎nu a mai putut rezista.
‎Când oamenii din Boston ‎s-au supărat pe britanici,
‎de ce au dat ‎o petrecere fandosită cu ceai,
‎în loc să se lupte ‎ca niște bărbați britanici?
‎De ce au avut mereu americanii ‎acest caracter laș,
‎până în ziua de azi?
‎Singura dovadă de lașitate ar fi
‎că s-au deghizat în indieni
‎și nimeni nu i-a dat în vileag.
‎Ați accepta de bunăvoie,
‎fără să aveți motive, să fiți arestată?
‎Cred că depinde de dotările lor.
‎Am acceptat să ne critice ceaiul,
‎dar a urmat o palmă și mai dură.
‎În 1776, liderii celor 13 colonii au decis
‎că nu vor să se mai numească ‎britanici, ci americani.
‎Acest supergrup de heterosexuali albi, ‎cunoscut ca „Părinții fondatori”,
‎a redactat cel mai cunoscut mesaj ‎de despărțire din istorie:
‎Declarația de independență.
‎Toți bărbații de aici au devenit idoli, ‎dacă sunteți americani.
‎Dacă nu, nu sunt importanți.
‎A dus la un război aprig ‎între americani și britanici.
‎Fiindcă nimeni nu inventase camuflajul,
‎trupele britanice purtau jachete roșii
‎și au fost împușcate cu miile, ‎în timp ce arătau fabulos.
‎Această pictură ilustrează ‎un moment crucial din război:
‎George Washington ‎traversând fluviul Delaware.
‎După cum vedeți, ‎a stat în picioare toată călătoria,
‎fiindcă nu și-a rezervat loc.
‎N-a căzut în apă, ‎dar nici n-a ajutat la vâslit,
‎ceea ce trebuie să fi fost enervant.
‎Washington a câștigat și a devenit ‎primul președinte al Americii.
‎Cea mai respectată poziție din lume,
‎până în 2016.
‎Washington și ceilalți tătici fondatori ‎au scris Constituția,
‎un manual de instrucțiuni ‎pentru noua lor țară,
‎cu cele mai influente ‎concepte politice din lume.
‎Am citit undeva ‎că America nu e doar o țară, ci și o idee.
‎Dar e doar o țară, nu-i așa?
‎A fost fondată în baza unei idei,
‎așa că a fost mereu organizată ‎în jurul acestei idei,
‎e un tărâm al libertății pentru toți.
‎Da, dar să mănânci un sendviș… ‎Asta e o idee.
‎Să-ți vopsești bicicleta în albastru… ‎Asta e o idee.
‎Să faci așa… E tot o idee.
‎America e doar un loc.
‎Revoluția americană a șocat întregul glob
‎și, mai ales, planeta.
‎A afectat puternic mai ales Franța,
‎unde omul de rând, zis și „homme”, ‎a trebuit să scormonească în noroi,
‎în timp ce bogații erau așa de dichisiți, ‎încât le-au crescut volane.
‎Curând, omul obișnuit s-a săturat ‎de Regele Ludovic al XVI-lea
‎și de soțiile sale gemene, ‎Maria și Antoaneta,
‎care se bucurau de vieți luxoase, în timp ‎ce săracii supraviețuiau cu cozonac.
‎În sfârșit, în 1789, ‎a izbucnit revoluția nud.
‎Săracii l-au dat jos pe rege
‎și au inventat un aparat care va scăpa ‎definitiv lumea de regalitate.
‎Ghilotina a fost concepută special ‎pentru a fi cel mai uman mod
‎de a decapita o persoană ‎în fața unei mulțimi care huiduie.
‎Băgai doar un membru al regalității ‎cu capul prin gaura de tăiere.
‎Apoi, lama extrem de ascuțită cădea ‎și îi reteza capul,
‎azvârlindu-l departe de gât și trup.
‎Atunci, probabil credeau că au scăpat.
‎Dar sentimentul victoriei dura puțin, ‎deoarece, după câteva momente,
‎cădeau cu fața înainte ‎în acest coș aspru din răchită.
‎Dacă vă uitați, n-are nicio căptușeală,
‎căderea ar fi provocat ‎vânătăi semnificative
‎și poate chiar contuzii.
‎Ar fi putut fi mai rău. Te-ar fi putut ‎pune să scoți capul dintr-o trăsură,
‎în timp ce merge foarte aproape ‎de o clădire.
‎Chiar și așa, execuția prin ghilotinare ‎avea un impact uriaș asupra tuturor.
‎Mai ales asupra Regelui Ludovic.
‎Fără cap, nu se mai putea împerechea ‎sau purta coroană
‎și nu se putea angaja ‎în niciun alt domeniu de activitate.
‎Probabil, de asta a ales ‎să se retragă complet din viața publică,
‎la scurt timp după incident.
‎Revoluția franceză n-a fost prima dată
‎când masele s-au ridicat împotriva ‎elitei și e posibil să nu fie nici ultima.
‎Multe revoluții par să fie ‎despre săraci care îi dau jos pe bogați.
‎Credeți că miliardarii, ca Elon Musk,
‎ar trebui să se teamă ‎că pot fi executați cu ghilotina?
‎Cred că Revoluția franceză
‎a făcut ca mulți oameni puternici
‎să se teamă foarte mult pentru viața lor.
‎Elon Musk ar putea inventa ‎un aparat care să-i taie capul electronic,
‎înainte să sosească mulțimea.
‎- E clar că știi mai multe decât mine. ‎- Zic și eu la nimereală.
‎Curând, Franța a decis că are nevoie ‎de un bărbat puternic care s-o conducă.
‎Au ales cu un nou membru imperial, ‎pe împăratul Napoleon.
‎În momentul de față, știm că n-are ‎nicio legătură cu pinguinul-imperial.
‎Napoleon a dus o mulțime ‎de războaie pe uscat și pe mare
‎care rămân prea scumpe ‎pentru a fi redate corespunzător
‎în documentare istorice, ‎până în ziua de azi.
‎Adăugarea unor efecte sonore ‎la o pictură cu bătălia
‎îți dă o idee despre cum o fi fost,
‎dar lipsește totuși un ingredient-cheie.
‎O coloană sonoră de muzică clasică ‎era singurul lucru
‎care putea readuce la viață ‎războaiele lui Napoleon.
‎Vedeți? E mult mai bine.
‎Din fericire, muzica clasică era ‎perfecționată în altă parte a Europei
‎de către un compozitor numit Beethoven.
‎Beethoven avea un cal în mărime naturală ‎în interiorul feței sale?
‎Scuze, m-am exprimat greșit.
‎Adică Beethoven era bun la muzică?
‎Da. E considerat cel mai bun compozitor ‎de muzică clasică din toate timpurile.
‎Beethoven a scris cântecul ăsta…
‎Ce înseamnă versurile?
‎E un motiv orchestral foarte puternic.
‎E doar cuvântul „dam” ‎repetat la nesfârșit.
‎Își bătea joc de publicul său ‎sau înseamnă ceva în germană?
‎Muzica simfonică a lui Beethoven ‎e doar instrumentală.
‎Aceste lucrări muzicale nu includ cuvinte.
‎De unde știm despre ce e vorba ‎dacă nu are cuvinte?
‎Nu are niciun sens.
‎În ciuda succesului uriaș ‎al melodiilor sale fără rost,
‎Beethoven s-a confruntat cu provocări ‎personale majore în carieră.
‎E adevărat că, în ultimii ani ai vieții ‎sale profesionale, Beethoven era dus?
‎A fost surd în mare parte din viață.
‎Nu, dus.
‎- Dus? ‎- Da.
‎Nu.
‎Producătorul a scris în notițe.
‎Scrie sigur aici. Ia să văd…
‎În ultimii săi ani de viață, ‎Beethoven era extrem de dus.
‎Extrem de surd. S-U-R-D.
‎E clar că a devenit surd când a murit.
‎Dar era surd în timpul vieții?
‎Da, era, extrem de surd.
‎Dar nu mort? Nu era mort când era viu?
‎Nu.
‎Atunci, cum a scris muzica când era dus?
‎Pe 26 martie 1827,
‎Beethoven s-a dus și s-a crezut ‎că mintea de geniu s-a dus odată cu el.
‎Până acum.
‎Cercetătorii din Silicon Valley ‎i-au recreat mintea
‎și au instalat-o în boxa aceasta ‎inteligentă, B8-Hoven Smart Home+.
‎Să vedem dacă merge!
‎B8-Hoven, compune o nouă simfonie!
‎Ce-a fost asta?
‎Compune o nouă simfonie!
‎Unde sunt?
‎Ce? Compune-ți chestia!
‎Ce întuneric e înăuntru!
‎De ce vorbesc engleză? ‎Nu-mi văd picioarele.
‎- Lista de cântece de vineri seara! ‎- Redare listă de cântece de vineri seara.
‎De ce fac asta?
‎Doamne, Dumnezeule, ucide-mă!
‎Așa cum am văzut, ‎în doar câteva sute de ani,
‎umanitatea a trecut printr-o serie
‎de revoluții culturale și politice uriașe.
‎În episodul următor, ‎vă prezint o revoluție și mai mare:
‎o revoluție industrială forjată în oțel, ‎abur, sudoare,
‎avioane, trenuri, automobile ‎și iar avioane.
‎Oamenii au încercat ani întregi ‎să facă un aeroplan.
‎De ce eram atât de interesați ‎să stăpânim cerul?
‎Nu e nimic acolo, sus. ‎Nici măcar nu ai unde să stai.
‎Subtitrarea: Olivia Primejdie